﻿ CALITATEA VIEŢII CARACTERISTICI ALE VIEŢII SOCIALE  ÎN REPUBLICA MOLDOVA VICTOR MOCANU ION MOCANU ucrarea de faţă este consacrată studierii interdependenţei proceselor economice, politice şi sociale în Moldova, precum L şi a influenţei unor caracteristici social-demografice şi personale asupra formării orientărilor sociale şi politice ale populaţiei. Articolul este alcătuit pe baza rezultatelor studiului ştiinţific întreprins de Asociaţia Sociologilor şi Demografilor din Republica Moldova, în luna septembrie 2008, în baza unei selecţii naţionale reprezentative (au fost chestionaţi 1 586 respondenţi în 88 de localităţi, marja de eroare nu depăşeşte 2,6%) şi este dedicat legităţilor transformărilor de piaţă radicale şi dezvoltării proceselor democratice. Autorii au adunat un bogat material empiric, menit să caracterizeze situaţia socială ce s-a creat în cadrul noilor state independente, după destrămarea URSS. Cuvinte-cheie: viaţă socială, viaţă politică, procese economice, transformări, Republica Moldova. Anii de independenţă ai Republicii Moldova au determinat schimbări importante în toate domeniile vieţii cetăţenilor. Transformările sociale au avut loc pe fundalul crizei economice; astfel produsul social brut s-a redus cu mai bine de jumătate. A crescut brusc rata şomajului, s-a redus considerabil nivelul veniturilor, a avut loc degradarea infrastructurii sociale, s-a înrăutăţit starea de lucruri în sistemul învăţământului, ocrotirii sănătăţii, culturii, s-au accentuat problemele legate de securitatea personală. O bună parte dintre noile probleme apărute sunt legate de procesele de globalizare, de deschidere a hotarelor ţării (criza financiară, emigrarea ilegală, traficul de persoane etc.). Pe tot parcursul perioadei de independenţă, salariul mediu lunar a constituit mai puţin de jumătate din bugetul de consum al populaţiei. În cadrul structurii sociale s-a intensificat diferenţierea, divizarea în bogaţi şi săraci, a devenit caracteristică mobilitatea descendentă masivă a muncitorilor instruiţi şi calificaţi. În consecinţă, s-a produs dezamăgirea Adresa de contact a autorilor: Victor Mocanu, Institutul de Integrare Europeană şi Ştiinţe Politice al Academiei de Ştiinţe a Republicii Moldova, str. Gh. Asachi 62, ap. 29, 2028, Chişinău, Republica Moldova, e-mail: atitudine@gmail.com; Ion Mocanu, Institutul de Integrare Europeană şi Ştiinţe Politice al Academiei de Ştiinţe a Republicii Moldova, str. Gh. Asachi, 62, ap. 29, 2028, Chişinău, Republica Moldova, e-mail: atitudine@gmail.com. CALITATEA VIEŢII, XX, nr. 3–4, 2009, p. 225–242 226 VICTOR MOCANU, ION MOCANU 2 populaţiei cu privire la reformele sociale, pierderea sentimentului de protecţie socială, a încrederii în ziua de mâine şi, potrivit cercetărilor noastre, dezamăgirea faţă de idealurile democraţiei. La momentul actual, există multe studii sociologice dedicate legităţilor transformărilor de piaţă radicale şi dezvoltării proceselor democratice; a fost adunat un bogat material empiric, menit să caracterizeze situaţia socială în cadrul noilor state independente create. Cu toate acestea, nu s-au creat încă nişte concepţii unice, durabile, cu privire la legităţile dezvoltării sociale în spaţiul postsocialist. Studiul sociologic întreprins de Asociaţia Sociologilor şi Demografilor din Republica Moldova, în luna septembrie 2008, în baza unei selecţii naţionale reprezentative (au fost chestionaţi 1 586 respondenţi în 88 de localităţi; marja de eroare nu depăşeşte 2,6%) permite, într-o oarecare măsură, completarea golurilor existente. Lucrarea de faţă este dedicată studierii interdependenţei proceselor economice, politice şi sociale în Moldova, precum şi a influenţei unor caracteristici social-demografice şi personale asupra formarii orientărilor sociale şi politice ale populaţiei. Condiţiile economice de trai influenţează indirect comportamentul uman, în funcţie de atitudinea faţă de ele. În mod special ne-a preocupat evaluarea situaţiei social-economice din ţară, în baza datelor obţinute în urma desfăşurării sondajului nostru. Respondenţilor li s-a propus să estimeze transformările produse în ultimii cinci ani în localitatea din care fac parte. Aproape o treime dintre respondenţi (34%) au menţionat că au avut loc unele transformări în bine. Este însă mai mare numărul celor care le-au dat o estimare negativă (38%); fiecare a patra persoană intervievată n-a văzut nici un fel de modificări (25%) (vezi Grafic 1). Grafic 1 Apreciaţi, vă rog, cum este viaţa oamenilor din localitatea dvs. în prezent, comparativ cu cea de acum cinci ani? 35 31,80 30 25,40 23,40 25 20 14,90 15 10 2,80 5 1,80 0 Mult maiMai bună AproximativCeva maiMult maiNu ştiu, nu bună la felproastăproastărăspunde 3 CARACTERISTICI ALE VIEŢII SOCIALE ÎN REPUBLICA MOLDOVA 227 Indicele integral al transformărilor sesizate este negativ şi redus (–0,01). Atitudinea populaţiei vizavi de schimbările în viaţa oraşului sau a satului natal se deosebeşte în funcţie de factorii social-demografici. O influenţă apreciabilă asupra estimării situaţiei o are vârsta. Cea mai optimistă notă este oferită vieţii localităţii de către tinerii având vârsta cuprinsă între 18 şi 29 de ani. Doar în cadrul acestui grup de persoane, indicele în cauză este pozitiv (+0,06). Adevărul este că, şi în acest grup predomină doar estimările moderat pozitive (38%). Schimbările considerabile în bine sunt sesizate numai de 4% dintre tineri. Estimările negative ale transformărilor sunt semnalate la persoanele cuprinse în categoria de vârstă 45–59 de ani. Indicele transformărilor sesizate, în cadrul acestui grup este minim (–0,08). Numai în cazul acestei categorii de vârstă, indicele este negativ. Este cunoscut faptul că restructurarea a avut un impact maxim asupra celor care nu mai sunt în stare să concureze pe piaţa muncii şi nu se pot nici pensiona, din cauza censului de vârstă. Deşi condiţiile de trai în oraş şi în localităţile rurale, în Republica Moldova, se deosebesc încă în mod considerabil între ele, respondenţii ambelor tipuri de localităţi estimează aproape identic caracterul schimbărilor care au loc. Indicii corespunzători, practic, nu se deosebesc (–0,01). Respondenţii au fost rugaţi să evalueze condiţiile de trai în cadrul localităţii, în general, şi nu numai condiţiile propriei vieţi, întrebarea având, deci, un caracter de expertiză. Cu toate acestea, majoritatea celor chestionaţi şi-au proiectat situaţia personală asupra estimării vieţii în localitatea respectivă. Persoanele cu o situaţie materială mai bună văd starea de lucruri în localitatea natală într-o lumină mai favorabilă. Printre respondenţii cu o situaţie materială dificilă s-au semnalat mai frecvent schimbări în rău. Judecând după răspunsurile celor chestionaţi, situaţia economică din ţară, în ultimii cinci ani, s-a înrăutăţit puţin. Procentul respondenţilor care au semnalat schimbări negative este mai mare. Procentul respondenţilor care au semnalat schimbări negative în situaţia economică din ţară, în ultimii cinci ani, este mai mare. Astfel, 19% dintre cei intervievaţi consideră că situaţia economică a devenit mai grea, aproximativ tot atâţia (20%) – că aceasta s-a înrăutăţit considerabil. În acelaşi timp, 29% din respondenţi sunt de părere că situaţia economică a devenit mai bună şi doar 3% – că ea s-a îmbunătăţit considerabil (vezi Grafic 2). Persoanele tinere caracterizează situaţia creată cu o doză relativ mai mare de optimism. Aproape jumătate dintre reprezentanţii acestui grup au semnalat schimbări pozitive în economie. În ceea ce priveşte evaluarea acestei situaţii, opiniile tinerilor din localităţile urbane şi rurale nu se deosebesc substanţial. Evident, schimbările economice sunt estimate ca fiind bune, de către persoanele care duc o viaţă mai bună. În conformitate cu un nivel sau altul, situaţia economică este caracterizată ca fiind mai bună de către respondenţii cu o situaţie materială prosperă. Dintre persoanele cu o situaţie materială bună sau 228 VICTOR MOCANU, ION MOCANU 4 medie, 35% din respondenţi observă transformările economice pozitive din ţară, dintre cele cu situaţie materială dificilă, doar 23%. Grafic 2 Cum apreciaţi dvs. situaţia economică actuală a Republicii Moldova, comparativ cu cea de acum cinci ani? 29,0 30 24,0 25 20,0 19,3 20 15 10 4,8 3,0 5 0 Mult mai Puţin mai AproximativPuţin maiMult maiNu ş tiu, nu bună în bună în la felproastăproastărăspunde prezent prezent Fiecare al doilea respondent consideră că evenimentele din interiorul ţării se desfăşoară în direcţie incorectă (51%), 23%, în direcţie corectă, alte 27% nu ştiu. O asemenea distribuire a răspunsurilor denotă, mai degrabă, o atitudine negativă faţă de direcţia în care se dezvoltă ţara. Este mare procentul celor care n-au fost în stare să dea un răspuns concret (vezi Grafic 3). Grafic 3 În general, dvs. credeţi că în ţara noastră evenimentele (lucrurile) se dezvoltă într-o direcţie bună sau într-o direcţie greşită? Direcţia este bună, Nu ştiu, 22,80 26,70 Direcţia este greşită, 50,50 5 CARACTERISTICI ALE VIEŢII SOCIALE ÎN REPUBLICA MOLDOVA 229 Distribuirea răspunsurilor la această întrebare semnalează, de asemenea, şi frica faţă de schimbări, nepătrunderea în esenţa lor, orientările spre vechile forme de dezvoltare economică. Nostalgia pentru stabilitatea precedentă împiedică o parte a populaţiei să accepte modificările pozitive în viaţa economică a ţării. Răspunsurile la această întrebare se deosebesc puţin, în funcţie de caracteristicile social-demografice. Cel mai mare număr de persoane dintre cele care au indicat că ţara se dezvoltă în direcţie corectă au peste 60 ani (26%). Bineînţeles, cei a căror situaţie materială este mai bună, sunt mai des de acord cu direcţia în care se dezvoltă ţara. Respectiv, 30% dintre persoanele cu situaţie materială bună, 27%, cu situaţie materială medie şi 12%, cu situaţie materială dificilă. Respondenţilor li s-a propus o întrebare de pronostic cu privire la caracterul modificărilor situaţiei economice din ţară, în următorii doi ani. E de la sine înţeles că marea majoritate a respondenţilor nu posedă studiile şi calificarea necesare unui pronostic cât de cât întemeiat faţă de dezvoltarea economică a Republicii Moldova. În răspunsurile la întrebări, aceştia îşi proiectează propriile sentimente de încredere sau neîncredere în ziua de mâine (vezi Grafic 4). Grafic 4 Cum credeţi că se va schimba situaţia economică a Republicii Moldova peste doi ani, comparativ cu situaţia din prezent? 33,0 35 30 26,6 22,4 25 20 15 7,8 10 7,3 3,0 5 0 Mult maiPuţin maiNeschimbată Puţin maiMult maiNu ştiu, nu bunăbunăproastăproastărăspunde La momentul actual, numărul celor care speră la o îmbunătăţire depăşeşte considerabil numărul persoanelor care aşteaptă înrăutăţirea stării de lucruri. Fiecare a patra persoană intervievată a semnalat că situaţia trebuie să se schimbe în mai bine, 15% sunt în aşteptarea schimbărilor spre rău. Astfel, indicele aşteptărilor 230 VICTOR MOCANU, ION MOCANU 6 sociale este pozitiv (+0,08), deşi nu atinge cote înalte. Respondenţii nu sunt îndeajuns de coerenţi: o mare parte dintre aceştia consideră că ţara se dezvoltă pe făgaş greşit, cu toate acestea însă, speră că se va obţine un rezultat bun. Din răspunsurile la această întrebare, am constatat că cei mai mari optimişti s-au dovedit a fi persoanele de până la 30 de ani, cele cu un venit material relativ înalt, în special reprezentanţii populaţiei băştinaşe. Nivelul de satisfacţie generat de diferite elemente ale situaţiei economice şi sociale determină comportamentul persoanei în societate. Sondajul a demonstrat prezenţa unui grad relativ redus al sentimentului de satisfacţie datorat acestora (vezi Tabelul nr. 1). Tabelul nr. 1 Nivelul de satisfacţie generat de diferite elemente ale situaţiei social-economice din Moldova* Nivelul de satisfacţie (nr. persoanelor care au menţionat Gradul că sunt sau nu mulţumite de elementul dat, %) Elementele Indicele elementului situaţiei social-de Mai mult sau după nivelul Totalmente Mai degrabă Totalmente economice satisfacţie mai puţin de satisfacţie nesatisfăcut nesatisfăcutsatisfăcut satisfăcut Relaţiile cu 1,8 7,7 55,2 29,8 +0,52 1 prietenii Familia 2,8 11,3 52,9 30,1 +0,48 2 Activitatea 13,7 36,9 39,8 3,3 –0,09 5 transportului Studiile obţinute 9,8 26,4 41,8 6,3 –0,04 4 la şcoală Sănătatea 12,2 44,9 35,5 4,8 –0,12 6–7 personală Serviciul propriu14,9 33,2 25,2 7,1 –0,12 6–7 Curăţenia şi nivelul de 27,8 46,5 19,7 1,7 –0,40 8–9 îngrijire a localităţii natale Deservirea 26,9 49,9 17,9 2,5 –0,40 8–9 medicală Propriile condiţii 6,0 28,4 53,5 8,4 +0,14 3 locative Viaţa politică în 32,7 39,0 7,2 UO –0,48 10 ţară Suma de bani din propria 39,4 43,1 12,4 2,1 –0,78 11 folosinţă * Suma răspunsurilor pe orizontală constituie mai puţin de 100%, deoarece o parte dintre cei chestionaţi n-au dat un răspuns bine determinat. Respondenţii au evaluat diferite condiţii ale vieţii lor. Sondajul a demonstrat că respondenţii sunt satisfăcuţi, în cea mai mare măsură, de familiile şi prietenii 7 CARACTERISTICI ALE VIEŢII SOCIALE ÎN REPUBLICA MOLDOVA 231 acestora. Din 10 locuitori maturi ai Moldovei, 8–9 sunt satisfăcuţi, într-o măsură mai mare sau mai mică, de prietenii sau de familia lor. Astfel, 55% dintre cei intervievaţi au indicat că, în fond, sunt mulţumiţi de relaţiile cu prietenii lor, alte 30% sunt foarte mulţumiţi. Elementele situaţiei social-psihologice în care se află persoana depind în mică măsură de condiţiile vieţii economice şi politice a ţării; într-o măsură mai mare, comparativ cu alte condiţii de viaţă, ele depind de persoană însăşi, de felul în care îşi creează ambianţa. Datele obţinute constată un nivel înalt de satisfacţie al locuitorului de rând al ţării vizavi de ambianţa socială directă: familia şi prietenii. De aici reiese că, în comparaţie cu multe ţări dezvoltate din Europa şi din lume, majorităţii locuitorilor Moldovei nu le sunt caracteristice singurătatea, ruperea legăturilor social-psihologice. Este destul de înalt nivelul de satisfacţie vizavi de spaţiul locativ – 62% din respondenţi sunt mulţumiţi de condiţiile locative. Din 10 persoane, 3–4 (36%) sunt nemulţumite de studiile pe care le obţin copiii acestora la şcoală. Într-o măsură mai mare sau mai mică, de activitatea transportului sunt satisfăcuţi 43% din cei chestionaţi. Cercetările sociologice proprii şi ale altor servicii au demonstrat creşterea nivelului de satisfacţie a populaţiei faţă de activitatea transportului, în ultimii ani. Doar 32% dintre respondenţi sunt satisfăcuţi, mai mult sau mai puţin, de serviciul pe care îl au. Numărul atât de mic de persoane mulţumite de propriul loc de muncă poate fi explicat însă, în primul rând, prin faptul că majoritatea dintre ele nu lucrează, nu sunt antrenate în procesul de producţie. Mai mult de jumătate dintre respondenţi (57%) au indicat că sunt nemulţumiţi de sănătatea lor. Sunt mici indicii nivelului de satisfacţie a populaţiei vizavi de situaţia sanitară, de curăţenia şi gradul de îngrijire al localităţilor. Numai 21% dintre respondenţi sunt mulţumiţi, într-o măsură sau alta, de condiţiile existente. Doar al cincilea intervievat este satisfăcut de deservirea medicală de care beneficiază. Este negativă aprecierea de către respondenţi a situaţiei politice din ţară. De ea sunt satisfăcuţi, într-o măsură mai mare sau mai mică, doar 8% dintre respondenţi. Aprecierea vieţii politice din ţară depinde, într-o mică măsură, de caracteristicile social-economice ale respondentului, de acestea sunt nemulţumiţi şi locuitorii oraşelor, şi cei de la sate, şi bărbaţii, şi femeile, reprezentanţi ai diferitor naţionalităţi. Nivelul satisfacţiei vizavi de viaţa politică este mai înalt în rândul persoanelor cu un grad minim de instruire şi printre respondenţii de vârstă înaintată. Cea mai joasă estimare dată de către cetăţeni este alături de suma de bani pentru folosinţă personală. Marea majoritate a cetăţenilor (83%) sunt nemulţumiţi de suma de bani pe care o pot administra, inclusiv 39% dintre respondenţi sunt „totalmente nemulţumiţi”. Doar 14% sunt mulţumiţi de suma de bani de care dispun. Astfel, indiferent de modalitatea în care este formulată întrebarea din anchetă, sărăcia, nemulţumirea faţă de situaţia materială ies întotdeauna în prim- plan în răspunsurile celor chestionaţi. Caracteristicile social-demografice ale respondenţilor influenţează evaluarea diferitelor elemente ale situaţiei social-economice şi politice din ţară. Influenţa 232 VICTOR MOCANU, ION MOCANU 8 acestor caracteristici nu este identică. Se face imediat remarcată influenţa condiţiilor economice asupra vieţii şi asigurării materiale a respondenţilor. În felul acesta, odată cu creşterea nivelului asigurării materiale a respondenţilor, creşte şi aprecierea dată condiţiilor locative ale acestuia. În spaţiul rural, numărul celor satisfăcuţi de propriile venituri este mai mic, în comparaţie cu localităţile urbane: indicele respectiv în mediul rural a constituit 11%, iar în cel urban, 17%, Deşi interdependenţa gradului de satisfacţie vizavi de venituri şi de tipul mediului de trai este sesizabilă, aceasta nu iese explicit în evidenţă. Asupra indicelui respectiv are influenţă nu doar suma de bani deţinută de respondent, ci şi nivelul cerinţelor acestuia. Cerinţele locuitorilor din mediile urban şi rural sunt, de asemenea, neomogene. Persoanele tinere sunt satisfăcute, într-o măsură mai mare, de veniturile de care dispun, în raport cu persoanele de vârstă mai înaintată. Astfel, dintre persoanele cu vârsta de până la 30 ani, numărul persoanelor satisfăcute de suma de bani pe care îşi pot permite s-o folosească constituie 23%. Dintre persoanele cu vârsta de peste 60 de ani, sunt satisfăcute doar 9%. Cauza rezidă în nivelul jos al pensiilor, precum şi în redistribuirea veniturilor în interiorul familiei de la generaţiile mai în vârstă în favoarea celor tineri. Situaţia materială a respondenţilor influenţează echilibrul social-psihologic în familie. Este sesizabilă interdependenţa condiţiilor economice ale vieţii familiale şi a relaţiilor din interiorul familiei. Dintre persoanele cu situaţie materială dificilă, 73% sunt mulţumite de familiile lor, dintre cele cu situaţie materială medie, 86%, iar dintre cele cu situaţie materială bună, 91%. În privinţa relaţiilor cu prietenii şi cunoscuţii, cele mai mulţumite sunt persoanele tinere, deşi această interdependenţă nu este foarte accentuată. Astfel, dintre persoanele de până la 30 de ani, sunt satisfăcute de relaţiile cu prietenii 89%, în continuare acest indice scade puţin, atingând 81% la persoanele de peste 60 de ani. Situaţia materială precară nu împiedică relaţiile cu prietenii. Chiar şi în rândul persoanelor cu situaţie materială minimă, 80% sunt mulţumite de relaţiile lor cu prietenii. Dintre persoanele mai realizate material, indicii respectivi sunt mai înalţi: dintre cele cu situaţie materială medie, 86%, dintre cele cu situaţie materială prosperă, 93%. Prin urmare, putem conchide că în Republica Moldova sărăcia nu influenţează foarte mult adaptarea social-psihologică a populaţiei. De starea sanitară în localitatea natală sunt mulţumite, în cea mai mare măsură, persoanele cu un nivel jos de instruire. În felul acesta, dintre cei care nu au studii medii complete, nivelul de satisfacţie faţă de acest indice a constituit 26%, dintre cei cu studii superioare, doar 18%. Paralel cu creşterea nivelului de instruire creşte şi atitudinea critică a respondenţilor. Locuitorii din zonele rurale apreciază mai înalt situaţia sanitară a localităţilor natale. 24% dintre aceştia sunt mulţumiţi de felul în care este menţinută curăţenia în localitatea lor. În oraşe, acelaşi nivel de satisfacţie este atestat doar la 19% dintre respondenţi. Prin urmare, situaţia sanitar- ecologică este deosebit de nefavorabilă în oraşe, fapt reflectat în indicii de satisfacţie scăzuţi ai orăşenilor faţă de condiţiile create. 9 CARACTERISTICI ALE VIEŢII SOCIALE ÎN REPUBLICA MOLDOVA 233 De asistenţa medicală sunt, cel mai des, nemulţumiţi cei cu o situaţie materială grea, care nu pot achita serviciile medicale cu plată. Dintre aceştia, 84% nu sunt mulţumiţi de această deservire. Dintre persoanele cu situaţie materială medie, 75%, iar dintre persoanele cu situaţie materială prosperă, 61%. Concomitent cu creşterea nivelului asigurării materiale a respondentului creşte şi nivelul aprecierii situaţiei asistenţei medicale. Altfel spus, respondenţii mai realizaţi material beneficiază de un ajutor medical mai calificat, fapt ce influenţează nivelul de satisfacţie faţă de deservirea medicală. Ca întotdeauna, bărbaţii sunt satisfăcuţi într-o măsură mai mare de sănătatea lor, în comparaţie cu femeile. Dintre bărbaţi, sunt satisfăcuţi de sănătate, într-o măsură sau alta, 47%, dintre femei, doar 34%. Şi de această dată constatăm prezenţa unei dependenţe considerabile: mai des sunt satisfăcute de propria sănătate persoanele cu o situaţie materială mai bună (respectiv: cu o situaţie materială precară, 24%, cu situaţie materială medie, 44%, cu situaţie materială bună, 57%). Interdependenţa aici poate fi interpretată în două feluri: cei sănătoşi reuşesc să câştige mai mult, iar cei care au o situaţie materială bună îşi pot permite servicii mai de calitate. S-au constatat cu exactitate următoarele: asemenea caracteristici, precum sunt asigurarea materială joasă şi insatisfacţia faţă de propria sănătate se combină adesea. Un număr considerabil de respondenţi nu sunt în stare să afirme dacă sunt sau nu mulţumiţi de modul lor de viaţă – 37%. Din rândul celorlalţi, prevalează puţin cei care nu sunt satisfăcuţi de acesta (39%) şi doar aproximativ fiecare a patra persoană intervievată (24%) a opinat că este mai mult sau mai puţin mulţumită de felul în care trăieşte (vezi Grafic 5). Grafic 5 Cât de mulţumiţi sunteţi, în general, de felul în care trăiţi? 40 37,3 35 31,0 30 25 21,2 20 15 7,9 10 5 1,6 1,0 0 FoarteDes tul deNici Nu preaDelocNu ştiu, nu mu lţ u mitmulţumitmu lţ u mit , mu lţ u mitmu lţ u mitrăspund nici nemulţumit 234 VICTOR MOCANU, ION MOCANU 10 Persoanele tinere instruite, cele cu o situaţie materială bună apreciază ca mai bun nivelul propriu de viaţă. Deosebit de mult influenţează asupra nivelului de viaţă situaţia materială a respondenţilor. Dintre persoanele cu situaţie materială dificilă, şi-au manifestat satisfacţia faţă de modul lor de trai 6%, dintre cele cu situaţie materială medie, 27%, iar dintre cele cu situaţie materială bună, 59%. Tabelul nr. 2 Nivelul de satisfacţie faţă de modul de viaţă, în dependenţă de anumite caracteristici social-demografice ale respondentului (%) Nr. persoanelor într-un fel sau altul satisfăcute de Caracteristicile social-demografice modul lor de viaţă Studii: 20 Medii incomplete Medii 17 Medii speciale 28 Superioare 32 Situaţia materială: 6 Precară Medie 27 Prosperă 59 Vârsta: 33 18–29 de ani 30–44 de ani 22 45–59 de ani 17 Peste 60 de ani 16 Tipul localităţii: 27 Oraş Sat 19 Este firească influenţa vârstei: tinerii sunt mai satisfăcuţi de modul lor de viaţă. Indicele satisfacţiei este mai mare la oraşe, în comparaţie cu zonele rurale. O doză relativ mai mare de optimism au denotat-o respondenţii atunci când s-a ajuns la schimbările vieţii familiilor acestora. Deşi mai bine de jumătate dintre respondenţi (56%) n-au fost în stare să dea un răspuns clar la întrebarea privind modul în care se va schimba viaţa familiei lor în următorii doi ani, între cei care au răspuns cu certitudine se observă o parte considerabilă de persoane care speră la mai bine. Astfel, 28% dintre respondenţi consideră că peste doi ani familia lor va trăi mai bine, 4%, mult mai bine. Doar 8% sunt de părere că familia o va duce mai rău, 4%, foarte rău. În linii generale, indicele reprezentărilor privind schimbările vieţii familiei este pozitiv (+0,10), deşi nu este foarte înalt. Speranţele de viaţă mai bună a familiei lor în viitor sunt proprii mai mult bărbaţilor, persoanelor cu studii superioare, tinerilor şi, bineînţeles, celor cu situaţie materială bună în prezent. 11 CARACTERISTICI ALE VIEŢII SOCIALE ÎN REPUBLICA MOLDOVA 235 Grafic 8 Cum credeţi că veţi trăi dvs. şi familia dvs. peste doi ani? 33,6 35 27,6 30 25 22,4 20 15 8,1 10 4,3 4,0 5 0 Mult maiCeva maiAproximativCeva maiMult maiNu ştiu, nu binebinela felprostprostrăspunde Un indice deosebit de important al calităţii vieţii populaţiei îl constituie starea sănătăţii acesteia. Potrivit autoestimărilor obţinute în urma sondajului, doar circa jumătate dintre respondenţi califică sănătatea lor ca fiind bună (49%) şi 3%, ca fiind foarte bună. Numărul respondenţilor care îşi califică sănătatea ca fiind nu foarte bună (38%), sau rea (9%) este foarte înalt. Prin urmare, problemele legate de sănătate sunt caracteristice pentru fiecare al doilea locuitor al ţării. Sănătatea bărbaţilor este un pic mai bună decât cea a femeilor. Astfel, au constatat o sănătate bună sau foarte bună 59% dintre bărbaţi şi doar 46% dintre femei. Aşa cum am menţionat anterior, bărbaţii sunt mai mulţumiţi de propria sănătate. Trebuie să menţionăm că aprecierea mai înaltă a sănătăţii bărbaţilor a influenţat, de asemenea, şi atitudinea puţin mai superficială a acestora faţă de sănătate, în comparaţie cu femeile. Acest fenomen s-a făcut simţit de nenumărate ori în procesul cercetărilor noastre. Se confirmă, iarăşi, legitatea sesizată de noi anterior: persoanele mai instruite dispun de o stare a sănătăţii, în medie, mai bună. Astfel, dintre persoanele cu studii superioare, au declarat o stare a sănătăţii bună sau foarte bună 61%, dintre persoanele cu studii de liceu, colegiu, 58%, cu studii medii, 52%, cu studii medii incomplete, 41%. Sănătatea este mai bună şi la cei a căror situaţie materială este mai favorabilă. Respectiv, o sănătate bună sau foarte bună au constatat-o 57% dintre persoanele cu situaţie materială medie şi doar 34%, dintre cei cu o situaţie materială precară. Din acest motiv, după cum am menţionat şi în rândurile de mai sus, persoanele mai asigurate material au fost mai satisfăcute de starea sănătăţii lor. Circa 3/4 din respondenţi dispun de poliţă de asigurare medicală obligatorie (74%). Existenţa poliţei depinde de nivelul de instruire. Persoanele mai instruite se 236 VICTOR MOCANU, ION MOCANU 12 îngrijesc de procurarea poliţei de asigurare. Dintre persoanele cu studii superioare, dispun de o asemenea poliţă 84%, dintre alte grupuri de populaţie – de la 56 până la 78%. Persoanele cu studii superioare sunt angajate mai des în servicii de stat sau în cadrul întreprinderilor particulare, în care conducerea manifestă disciplină în asigurarea cu poliţe a angajaţilor ei. Femeile sunt asigurate mai des decât bărbaţii (respectiv, 78% faţă de 70%), fapt ce denotă, iarăşi, o atitudine mai serioasă faţă de propria sănătate din partea femeilor. Locuitorii de la oraşe sunt mai des asiguraţi decât cei de la sate (respectiv, 79% faţă de 70%). Nivelul de acoperire cu asigurare depinde de vârstă. Din rândul persoanelor cu vârsta de peste 60 de ani, sunt asigurate 91%. Dintre tinerii de până la 30 de ani, doar 58%. Sondajul arată că doar la 2,5% dintre respondenţi asigurarea de sănătate acoperă toate cheltuielile de tratament, doar la 5% aceasta acoperă cea mai mare parte, la 8%, jumătate. Cea mai răspândită (23%) s-a dovedit a fi opinia potrivit căreia asigurarea de sănătate acoperă doar o mică parte din cheltuielile de tratament, iar 14% au semnalat că poliţa le este complet inutilă. Altfel spus, existenţa asigurării de sănătate nu soluţionează problema accesibilităţii serviciilor medicale pentru majoritatea populaţiei. Unul dintre cei mai importanţi indici ai modului de viaţă al populaţiei îl reprezintă sentimentul subiectiv al fericirii. Se ştie că acesta nu corespunde, nici pe departe, situaţiei economice din ţară. Mai mult decât atât, adesea, ţările cu un nivel scăzut al dezvoltării economice depăşesc, în ceea ce priveşte indicele respectiv, ţările economic dezvoltate. Cu toate acestea, indicele respectiv reflectă cele mai importante caracteristici calitative ale vieţii în interiorul ţării. În Moldova, mai mult de jumătate din populaţie (51%) se consideră fericită, alte 3% – foarte fericită, 36% – mai puţin fericită şi doar 3% – foarte nefericită. Deci, nivelul sentimentului fericirii la populaţia ţării este destul de înalt. La fel ca şi în alte ţări, în Moldova acţionează următoarele legităţi: – tinerii sunt, în medie, mai fericiţi decât bătrânii; dintre persoanele de până la 30 de ani, fericite sau foarte fericite sunt 69%, iar dintre persoanele care depăşesc vârsta de 60 de ani, doar 38%; – persoanele mai bine asigurate material sunt mai fericite decât cele mai puţin asigurate, iar dintre persoanele cu situaţie materială prosperă, 74% sunt fericite sau foarte fericite, dintre cele cu situaţie materială medie, 63%, dintre cele cu situaţie materială dificilă, doar 32%; – bărbaţii sunt mai fericiţi decât femeile (respectiv 57% dintre bărbaţi şi 52% dintre femei); – locuitorii de la oraş sunt mai fericiţi decât cei de la sat (dintre locuitorii urbelor 60%, dintre locuitorii zonelor rurale, 48%); – persoanele mai instruite sunt mai fericite decât cele mai puţin instruite (dintre cele cu studii superioare sunt fericite sau foarte fericite 69%, dintre persoanele cu studii la nivel de liceu sau colegiu, 62%, dintre cele aflate la nivelul şcolii medii, 51%, dintre cele cu studii medii incomplete, 40%). 13 CARACTERISTICI ALE VIEŢII SOCIALE ÎN REPUBLICA MOLDOVA 237 Astfel, cele mai fericite persoane din Moldova sunt bărbaţii tineri cu studii superioare şi venituri substanţiale, care locuiesc în oraşe. Care sunt problemele care îi împiedică pe ceilalţi să fie fericiţi? Potrivit autoestimărilor, structura problemelor care neliniştesc populaţia este următoarea: Tabelul nr. 3 Distribuirea răspunsurilor la întrebarea: Ce vă nelinişteşte cel mai mult la momentul actual? Nr. persoanelor (în %), care au indicat problema dată Gradul problemei Au indicat În calitate de În calitate de În calitate de Problemele conform în total problemă problemă de problemă de nivelului de problema fundamentalănivelul II nivelul III răspândire dată Creşterea preţurilor la produsele 52 14 8 74 I alimentare şi resurse energetice Şomajul 13 16 7 36 III Criminalitatea 3 10 8 21 VI Corupţia funcţionarilor statali 7 16 12 25 V Emigrarea în masă 4 12 13 29 IV Viitorul copiilor 15 19 20 54 II Relaţiile interetnice şi 3 5 8 16 VII–VIII funcţionarea limbilor Calamităţile naturale (inundaţiile, 2 5 9 16 VII–VIII alunecările de teren etc.) Conflictul militar din regiune 2 1 7 10 X Instaurarea dictaturii 1 2 3 6 XI Maladiile şi epidemiile 2 3 10 15 IX La momentul actual, populaţia este îngrijorată de aceleaşi probleme care au existat şi în toţi anii de independenţă. Problemele de care populaţia este îngrijorată cel mai des sunt: creşterea preţurilor la produsele alimentare şi resurse energetice, viitorul copiilor şi şomajul. Aceste probleme s-au postat pe primele trei poziţii, conform numărului de respondenţi care le-au menţionat. Astfel, 52% din respondenţi au semnalat că preţurile mari constituie cea mai importantă problemă. Pentru încă 14%, această problemă se află pe poziţia secundă, pentru 8% – pe poziţia a treia. Prin urmare, aproape 7 respondenţi din 10 au menţionat că problema dată este actuală (într-o măsură mai mare sau mai mică) pentru ei. Cercetarea demonstrează din nou că, oricare ar fi modalitatea de formulare a întrebărilor ce ţin de problemele care îngrijorează populaţia, în prim-plan apare mereu problema sărăciei, a asigurării materiale insuficiente. Preţurile la mărfuri îi preocupă într-o măsură mai mare pe locuitorii de la sate decât pe cei de la oraş (respectiv 78% şi 70%), precum şi pe cei cu un nivel scăzut de instruire. În felul acesta, din rândul persoanelor cu studii medii incomplete, şi-au exprimat o asemenea îngrijorare 84%, din rândul celor cu studii medii, 75%, din rândul 238 VICTOR MOCANU, ION MOCANU 14 celor cu studii medii speciale, 72%, iar cu studii superioare, 63%. Această stare de lucruri denotă că persoanele mai instruite din ţara noastră sunt mai înstărite, prin urmare, instruirea reprezintă un factor al bunăstării materiale. Moldovenii şi ruşii sunt aproape în aceeaşi măsură preocupaţi de preţurile înalte la mărfuri şi servicii (76–75%). Pe poziţia a doua, conform răspândirii, se află viitorul copiilor, mai mult de jumătate din cei chestionaţi (54%) numind-o în calitate de problemă. O altă problemă de prim rang este şomajul. Mai bine de o treime din persoanele chestionate (36%) sunt preocupate, într-o anumită măsură, de dificultăţile căutării unui loc de muncă sau posibilitatea pierderii acestuia. Pentru 13% dintre respondenţi, această problemă este de primă importanţă. Problema şomajului este un pic mai actuală în rândul bărbaţilor decât în rândul femeilor (respectiv 40% şi 33%). Nivelul de instruire, practic, nu influenţează starea de îngrijorare în ceea ce priveşte nivelul mare de şomaj în ţară. Persoanele mai instruite nu se consideră a fi mai protejate. Deşi persoanele cu studii sunt angajate mai uşor la diferite locuri de muncă, problema se înrăutăţeşte din cauza tendinţei lor de a munci în baza specialităţii şi a nivelului de remunerare. Aproximativ fiecare al treilea respondent vorbea despre emigrarea în masă peste hotare, fiecare al patrulea – despre corupţia în organele de drept, fiecare a cincea persoană – despre criminalitate, încălcarea drepturilor omului. Toate celelalte probleme erau amintite mult mai rar. 16% din populaţie sunt preocupate de calamităţile naturale, de relaţiile interetnice şi de funcţionarea limbilor, 15% – de boli şi posibilele epidemii, 10% – de posibilitatea apariţiei unui focar de conflict armat în regiune. Practic, nimeni nu este îngrijorat de instituirea unui regim dictatorial în ţară. Doar 6% din populaţie sunt preocupate de problema dată. Deşi acest pericol este real pentru ţările cu un înalt nivel al sărăciei şi cu o criminalitate sporită, el este conştientizat foarte rar de populaţie. Cercetarea noastră demonstrează: îngrijorarea privind probabilitatea instituirii unei dictaturi în ţară aproape că lipseşte. Reieşind din problemele care îi preocupă pe locuitorii ţării, respondenţilor li s-a propus să se pronunţe pe marginea acţiunilor care urmează a fi întreprinse în scopul îmbunătăţirii situaţiei. Majoritatea respondenţilor consideră necesar a fi eradicată sărăcia: 54% dintre respondenţi sunt de părere că este necesară ridicarea nivelului de trai în ţară, iar 21% dintre respondenţi cred că acest lucru trebuie întreprins în primul rând. 45% dintre respondenţi au indicat necesitatea dezvoltării economiei (17% au menţionat acest lucru în primul rând). La fel de mulţi respondenţi au semnalat mărirea pensiilor, salariilor (32%). Această măsură a fost amintită ca fiind de primă importanţă în 13% dintre cazuri. Celelalte variante de răspuns au fost menţionate mai rar: necesitatea consolidării ordinii în ţară – 30% dintre respondenţi, combaterea corupţiei – 28%, menţinerea păcii şi bunei înţelegeri între oameni – 23%, îmbunătăţirea situaţiei în domeniul învăţământului, ştiinţei, culturii, medicinii, 23%, aderarea la Uniunea Europeană, 13%, restabilirea integrităţii teritoriale a ţării, soluţionarea conflictului transnistrean, 12%, să restabilească relaţiile bune cu Rusia, 11% (vezi Tabelul nr. 4). 15 CARACTERISTICI ALE VIEŢII SOCIALE ÎN REPUBLICA MOLDOVA 239 Tabelul nr. 4 Care sunt cele mai importante acţiuni pe care ar trebui sa le întreprindă RM în acest moment? În primul În al doilea În al treilea Au indicat Gradul rând rând rând în total acţiunii Întărirea ordinii în ţară. 17 7 6 30 IV Asigurarea păcii şi înţelegerii între oameni.8 10 5 23 VI–VII Dezvoltarea economiei în republică. 17 17 11 45 II Ridicarea nivelului de trai al oamenilor. 21 19 14 54 I Îmbunătăţirea situaţiei în învăţământ, 4 10 9 23 VI–VII ştiinţă, medicină etc. Restabilirea integrităţii teritoriale a ţării, 2 5 5 12 IX soluţionarea conflictului transnistrean. Dezvoltarea relaţiilor de colaborare cu 2 4 3 9 XI organizaţiile internaţionale. Lupta împotriva corupţiei. 9 7 12 28 V Unirea cu Rusia. 1 4 2 7 XII–XIII Unirea cu România. 1 2 2 5 XV–XVI Să restabilească relaţiile bune cu Rusia. 2 4 5 11 X Să restabilească relaţiile bune cu România.1 1 2 5 XV–XVI Să adere la Uniunea Europeană. 4 3 6 13 VIII Mărirea pensiilor, salariilor. 13 9 10 32 III Îmbunătăţirea legislaţiei. 1 2 4 7 XII–XIII Să deschidă colhozurile. 1 2 3 6 XIV Distribuirea răspunsurilor la întrebarea despre măsurile necesare care se cer întreprinse arată că populaţia pledează univoc în favoarea dezvoltării economiei şi ridicării, în baza acesteia, a bunăstării cetăţenilor. În mod analogic, pledând în favoarea dezvoltării economiei şi ridicării nivelului material de trai, mulţi respondenţi sunt indiferenţi la acţiunile guvernului în acest sens, nu au o poziţie clară în multe probleme sau nu le acordă atenţie. Astfel, doar puţini respondenţi (9%) au menţionat necesitatea colaborării cu organizaţiile internaţionale, în sfera economiei şi finanţelor. Analiza sociologică întreprinsă asupra proceselor politice şi economice din ţară a demonstrat că, în pofida unor eventuali indici de stabilizare, situaţia, în general, rămâne critică. Modificarea metodelor de gospodărire, tentativa de efectuare a unor reforme economice radicale au condus nu doar la scăderea nivelului de trai şi la înrăutăţirea calităţii lui pentru majoritatea populaţiei. Drept rezultat, a apărut o neîncredere evidentă faţă de aproape toate instituţiile sociale (cu excepţia bisericii), dezintegrarea societăţii, gradul sporit de nelinişte al populaţiei, răspândirea disperării şi a predispoziţiilor protestatare. Nimeni dintre primele persoane în stat nu se bucură de încrederea majorităţii alegătorilor. Neîncrederea totală din partea populaţiei faţă de toate verigile puterii denotă atât funcţionarea imperfectă a acestora, cât şi nivelul scăzut de dezvoltare a proceselor democratice. În pofida nivelului înalt de nemulţumire, nu s-a semnalat, încă, o autoorganizare eficientă a populaţiei. Oamenii nu încearcă să ia sub propriul control activitatea instituţiilor sociale, să realizeze libertăţile democratice 240 VICTOR MOCANU, ION MOCANU 16 declarate, majoritatea populaţiei este convinsă că nu va fi în stare sub nici o formă să influenţeze desfăşurarea evenimentelor în stat. Marii majorităţi a cetăţenilor le sunt, practic, străine căile juridic legale de autoorganizare, pârghiile de influenţă asupra puterii. Starea de insatisfacţie faţă de conducere şi instituţiile sociale este sporită de delegarea anumitor împuterniciri organizaţiilor internaţionale. Pentru o asemenea ţară mică şi slab dezvoltată economic, precum este Moldova, procesul globalizării înseamnă că multe lucruri în destinul ei se rezolvă nu atât în interiorul ţării cât în cadrul anumitor organizaţii internaţionale. După cum a demonstrat cercetarea noastră, locuitorii ţării cunosc puţin despre aceste organizaţii, ele se bucură de încrederea unei părţi infime a populaţiei. Informarea slabă cu privire la activitatea organizaţiilor internaţionale sporeşte, la rândul său, neîncrederea populaţiei faţă de putere. Predispoziţiile protestatare nu se exprimă, în general, în tentativa de a-şi spune cuvântul, de a pleda pentru propriile interese, de a cere soluţionarea problemelor proprii. De cele mai multe ori, ele se manifestă sub forme pasive – prin refuzul de a participa la vot, în general. Rezolvarea problemei privind activizarea rezidă, în principiu, nu doar în schimbarea şi perfecţionarea procedurii alegerilor cât, mai degrabă, în stabilirea unei gestionări reale a puterii de către populaţie. Neîncrederea populaţiei faţă de instituţiile puterii a condiţionat pasivitatea politică şi, într-o anumită măsură, pasivitatea electorală. Pasivitatea locuitorilor ţării, refuzul de a-şi folosi drepturile democratice, pot fi explicate, în multe privinţe, prin sărăcia cumplită, prin situaţia tensionată pe piaţa locurilor de muncă. Schimbările instituţionale care au avut loc în domeniul proprietăţii au condus, în final, la o mare izolare a muncitorilor de mijloacele de producţie. În consecinţă – refuzul de a încerca să influenţeze în vreun oarecare mod situaţia. Frica de a rămâne fără mijloace de existenţă paralizează formarea societăţii civice în ţară. Cercetarea noastră a demonstrat că sărăcia populaţiei afectează toate laturile vieţii sociale. În condiţiile sărăciei mari a majorităţii, multe dintre procesele sociale nu decurg în felul în care, potrivit opiniei organizaţiilor sociale de prestigiu, ar trebui să decurgă. Cercetările au stabilit că, în acest moment, în ţara noastră, stratificarea patrimonială reprezintă cel mai puternic factor care diferenţiază comportamentul. Situaţia materială a respondenţilor determină, în cea mai mare măsură, modul lor de viaţă. În ţările democratice dezvoltate, situaţia patrimonială determină doar consumul persoanei, accesul la obiectele de lux, dar nu exercită o influenţă decisivă asupra tuturor laturilor vieţii, după cum se întâmplă astăzi în Moldova. Cetăţenii săraci din Moldova (iar aceştia constituie majoritatea; conform datelor statisticii de stat, 70% din populaţie au venituri mai mici decât minimul de consum) nu numai că consumă mai puţin, ci, potrivit cercetărilor noastre anterioare, nu-şi pot organiza nici alimentarea echilibrată; aceşti cetăţeni se caracterizează şi printr-o serie de alte particularităţi care reflectă situaţia economică precară a acestora. În special: ● cei mai săraci cetăţeni manifestă o neîncredere sporită faţă de toate instituţiile sociale, pasivitate socială, convingere în imposibilitatea principială de apărare, sub vreo oarecare formă, a propriilor interese; au pierdut speranţa faţă de ajutorul de sus şi faţă de faptul că puterea va lua în considerare „interesele poporului”; 17 CARACTERISTICI ALE VIEŢII SOCIALE ÎN REPUBLICA MOLDOVA 241 ● cei mai săraci au o sănătate mai şubredă decât cei bogaţi; aceştia confruntându-se mai des cu lipsa unei asistenţe medicale adecvate, manifestă o insatisfacţie permanentă faţă de medicina asigurată; ● cei mai puţin asiguraţi se confruntă foarte des cu problema obţinerii informaţiei; aceştia au mai rar posibilitatea de a citi cărţi, ziare, de a privi televizorul şi a audia radioul, utilizează mai rar reţeaua Internet, din care cauză posibilitatea activităţii lor culturale este limitată; ● predispoziţiile protestatare la un asemenea grup de populaţie sunt deosebit de puternice, deşi în realitate acestea nu sunt canalizate în direcţia acţiunilor sociale energice, adesea luând doar o formă pasivă, protestul lor manifestându-se prin refuzul de participare la vot, prin activism electoral scăzut; ● chiar şi satisfacţia faţă de propria familie este mai mică la populaţia mai săracă, în comparaţie cu cetăţenii mai înstăriţi; aşa cum asigurarea materială joasă influenţează relaţiile din interiorul familiei; ● persoanele mai sărace se simt mai puţin fericite; ● persoanele sărace îşi pun idealuri sociale deosebit de joase; majoritatea acestora privesc în viitor fără optimism, manifestând, astfel, neîncredere în ziua de mâine şi fiindu-le proprii şi alte trăsături sociale nefavorabile. Printre alte caracteristici sociale care influenţează comportamentul şi statutul populaţiei, un loc aparte îl ocupă studiile. La ora actuală, asigurarea materială şi nivelul de instruire se presupun reciproc. Persoanele mai instruite din Moldova sunt, în medie, mai asigurate material. Acest lucru nu înseamnă că bunăstarea materială poate fi obţinută întotdeauna graţie specialităţii pe care o are omul. Se ştie că mulţi tineri nu-şi pot găsi astăzi un serviciu în conformitate cu specialitatea obţinută. Cu toate acestea, nivelul înalt de instruire ridică şansele persoanei pe piaţa muncii, aceasta devine un pretendent cu mai mult succes în obţinerea unei funcţii bine remunerate (chiar dacă ea nu are legătură cu specialitatea obţinută). În structura relaţiilor sociale din interiorul ţării rămâne a fi pozitivă dezvoltarea largă a reţelei de rubedenie, de prietenie şi vecinătate. Populaţia se caracterizează printr-o satisfacţie destul de înaltă vizavi de relaţiile interpersonale. Majoritatea respondenţilor sunt mulţumiţi de caracterul relaţiilor lor cu alte persoane. Din fericire, la momentul actual în Moldova, problema singurătăţii nu este atât de acută ca în multe din ţările dezvoltate. În condiţiile actuale, reglarea relaţiilor sociale în Moldova trebuie să aibă loc, potrivit opiniei noastre, pe calea micşorării diferenţierii acute a păturilor sociale, în primul rând, după nivelul asigurării materiale. Este absolut necesară asigurarea posibilităţii păturilor largi ale populaţiei de a-şi ridica, pe cale legală, situaţia materială, de a obţine un nivel mai înalt de viaţă. O inegalitate economică atât de evidentă nu este poate să devină pârghia progresului economic. Este necesară formarea unei structuri sociale durabile, reducerea inegalităţii sociale existente la momentul actual şi, în baza acestora, crearea unei clase mijlocii reale, capabile să devină contrabalanţa monopolului puterii. Bineînţeles, este un proces dificil şi îndelungat, care depinde de situaţia economică din ţară, în general. 242 VICTOR MOCANU, ION MOCANU 18 BIBLIOGRAFIE 1. Denni, B., Lecomte, P., Sociologie du politique, Presses Universitaires de Grenoble, 1999. 2. Dmitrenco, Sv., Mocanii, V., Rusandu, L, Societatea contemporană: aspecte social-economice şi politice, Editura Ştiinţa, Chişinău, 2007. 3. George A. Kourvetaris, Political Sociology: Structure and progress, Boston, London, 1999, p. 134. 4. Healh, A., Evans, G., Mărginean, I., Politici şi clase sociale în Europa de Est, „Revista de Cercetări Sociale”, nr. 2, Bucureşti, 1994, p. 29–40. 5. Lepset, Seymour M., Political Man: The Social Basis of Politics, updates, ed. Baltimore, Johns Hopkins University Press, 2000, p. 191. 6. Timus, A., Interesele, binele omului – problema – cheie a reformelor sinteze sociologice, Chişinău, Editura Paragon, 2006. 7. Zamfir, C., Vlăsceanu, L., Dicţionar de sociologie, Bucureşti, Editura Babel, 1998. 8. Zamfir, C., Spre o paradigmă a gândirii sociologice, Iaşi, Editura Cantes, 1998. 9. Zamfir, C., Stănescu, S., Enciclopedia dezvoltării sociale, Iaşi, Editura Polirom, 2007. 10. Афанасьев В. Г. Общество: системность, познание и управление. – Москва: Политиздат, 1981. – 432 с. 11. Бурдье П. Социология политики. – Москва: Socio-Logos, 1993. – 336 с. 12. Гельман В. Я. Постсоветские политические трансформации: наброски к теории. // Общественные науки и современность, 2001, № 1. – с. 55-69. 13. Җyков В. И. Модернизация социалъныx отношений в России: замыслы, итоги, возможности. // Социологические исследования, 2005, № 6, c. 27. 14. Левада Ю. А. Homo Post-Sоveticus. // Общественные науки и современность, 2000, № 6. – с. 5-24. 15. Тощенко Ж. Т., Социология, Москва, 1994 г. 16. Тузиков А. Р. Идеи демократии: социологическая интерпретация. Социологические исследования, 2005, № 3, c. 38. 17. Цыганков А. П. Национальная идентичность и политико-экономические стратегии в постсоветском пространстве. // Вопросы философии, 2001, № 11. 18. *** Statul, Societatea, Omul: realizări şi probleme ale tranziţiei, sub redacţia membrului corespondent al AŞM, Roşea Al., Chişinău, 1998. his paper is dedicated to the study of the interdependence of the economic, political, and social processes in the Republic T of Moldavia, studying also the influence of socio-demographic and personal characteristics on the formation of social and political orientations of the population. The article is based upon the results of a scientific study conducted by The Moldavian Sociologists and Demographists Association, in September 2008, on a representative national selection (1 586 questionnaires applied to respondents in 88 towns and villages, the error margin bellow 2,6%). The paper is dedicated to the ways of functioning of radical market transformations and of the development of the democratic process. The authors have gathered important empirical data about the social context which was created in the former soviet states, after the collapse of the USSR. Keywords: social life, political life, economy, transformations, The Republic of Moldavia. 